Ad compescendam nonnullorum iuuenum temeritatem, qui iugo immature volentes exui, aliorum communione non contenti, vt suis desideriis satisfaciant, obedientias petunt, vel sibi redditus assignari. Statuimus, vt ipsis in huiusmodi petitionibus nullus præbeatur assensus: immo si commoniti non destiterint, grauiori disciplinæ subdantur. Et qui habuerint, amittant taliter acquisitas.